pmpmtsseumsyc word trek - 6x6
All letters in the grid: pmpmtsseumsycnduaiieclsvsforiayhprrg
pmpmtsseumsyc word trek pmpmtsseumsyc
etiewdhtdakor word trek – 6×6 Barkly-Wes wil hof toe | News24
Barkly-Wes wil hof toe
Jigaz Damoense, een van die optogleiers, spreek die ontevrede inwoners toe. Keelvol inwoners van Barkly-Wes het betoog oor krag- en wateronderbrekings weens die Dikga­tlong-munisipaliteit se skuld aan Eskom en Sedibeng Water. Foto’s: Charné Kemp
Honderde keelvol inwoners van Barkly-Wes het Donderdag (08/02) met ’n regs­geding gedreig om die munisipaliteit se lisensie te laat terugtrek om elektrisiteit te versprei en te verkoop.
Die R31 wat deur die dorp loop, was die grootste gedeelte van die oggend weens die vreedsame optog gesluit.
Die dorp gaan gebuk onder streng maatreëls waarin Eskom daagliks kragtoevoer, en Sedibeng Water elke derde dag die watertoevoer, weens wanbetaling onderbreek.
Dié dreigement is in ’n griefskrif met 3 000 handtekeninge vervat wat aan Dorothy Mbezeni, die Dikgatlong-munisipaliteit se burgemeester, en Levona Itumeleng, waarnemende munisipale bestuurder, oorhandig is.
Die munisipaliteit skuld R55 miljoen aan Eskom en R11 miljoen aan Sedibeng Water.
Jigaz Damoense, een van die optogleiers, eis dat die burgemeester vandag (14/02) antwoorde aan die gemeenskap gee.
“Ons is moeg vir korrupsie en wanbestuur. Raadslede is net te sien wanneer hulle op bouterreine omkoopgeld van kontrakteurs gaan haal. Hulle ry slegs van Kimberley oor die Vaalrivierbrug om hier te kom vreet.
“Dit terwyl arme werkers stukkende pype met draad en ’n binneband moet herstel.
“Die munisipaliteit hou nooit vergaderings met ons nie. Julle gaan ons nie meer mislei nie. Die premier en selfs (pres.) Jacob Zuma moet besef ons sal ook die konstitusionele hof nader om gehoor te word.”
Kalie de Bruyn, nog ’n organiseerder, sê hulle eis dat die raad ontbind en die munisipaliteit onder administrasie geplaas word.
Inwoners sê in die griefskrif dat die munisipaliteit sedert 2015 onder wanadministrasie deurloop en dat sy skuld opgehoop het.
Inwoners wat hul rekeninge betaal, moet onder elektrisiteit- en waterbeperkings ly weens die munisipaliteit se swak bestuur.
Hulle eis dat geld wat hulle betaal het, dadelik aan Eskom oorgedra word om kragonderbrekings stop te sit. Inwoners wil voortaan elektrisiteit regstreeks van Eskom koop.
Die munisipaliteit moet die dispuut na Nersa, die nasionale energiereguleerder, vir mediasie verwys. Indien dit nie gebeur nie, sal inwoners die hof vra om die munisipaliteit te stroop van sy lisensie om krag te versprei.
Itumeleng sê daar is twee sakeondernemings in die dorp wat die munisipaliteit meer as R10 miljoen skuld. Verskeie staatsdepartemente het eers vanjaar hul skuld van meer as R17 miljoen begin delg.
“Ons ouditverslae toon verbetering ná agt jaar se afwysende ouditverslae.
“Een van ons voorstelle is om voorafbetaalde watermeters aan te bring, maar dit is duur. Ons benodig geld van die regering hiervoor.
“Ons betwis die skuld aan die departement van water en sanitasie.”